Lisa 2

ETO MÄRGI LITSENTSILEPING

**EESTI TAASKASUTUSORGANISATSIOON MTÜ** (edaspidi nimetatud **ETO**)

ja

**PAKENDIETTEVÕTJA** (edaspidi nimetatud **Litsentsisaaja**)

edaspidi ETO ja Litsentsisaaja koos nimetatud **Pooled**, eraldi **Pool**

**PREAMBULA**

**Arvestades, et :**

(a) pakendiseaduse kohaselt võib pakendiettevõtja pakendi ja pakendijäätmete kogumise, korduskasutuse ja taaskasutuse lihtsustamiseks kanda pakendile või etiketile taaskasutusorganisatsiooni kuulumise märgistuse;

(b) ETO’le kuulub rahvusvaheliselt tuntud kauba- ja teenindusmärgi *Der Grüne* *Punkt* (Roheline Punkt) kasutamise ja edasilitsentseerimise ainuõigus Eesti Vabariigis;

(c) ETO ja Litsentsisaaja soovivad ETO märgi abil edendada ja hõlbustada pakendi ja pakendijäätmete kogumist ja taaskasutust ning kehtivates õigusaktides ETO’le ja Litsentsisaajale sätestatud kohustuste täitmist;

**ON POOLED SÕLMINUD ALLJÄRGNEVA KOKKULEPPE (edaspidi nimetatud Litsentsileping), mis on lahutamatuks osaks Poolte vahel sõlmitud Kliendilepingule:**

**I LEPINGU ESE, TASU MÄRGI KASUTAMISE EEST**

1.1. ETO annab Litsentsisaajale Litsentsilepingu alusel ja selles sätestatud tingimustel õiguse ETO märgi (Lisa A) mittevälistavaks kasutamiseks Litsentsilepingu kehtivuse ajal (lihtlitsents).

1.2. Litsentsisaajal on keelatud anda ETO märgi kasutusõigust kolmandate isikutele ilma ETO eelneva kirjaliku nõusolekuta.

1.3. ETO´l on õigus ETO märki ise kasutada ning anda seda oma äranägemise kohaselt litsentsilepingu(te) alusel kasutamiseks kolmandatele isikutele.

1.4. Tasu ETO märgi kasutamise eest sisaldub Litsentsisaaja poolt ETO-le Kliendilepingu alusel makstavas tasus

**II ETO MÄRGI TÄHENDUS JA KASUTAMISE TINGIMUSED**

2.1. ETO märk on *Der Grüne Punkt* (Roheline Punkt) *– Duales System Deutchland AG*´le kuuluv figuratiivne kauba- ja teenindusmärk, mis on registreeritud riiklikus kauba- ja teenindusmärkide registris ning mille kasutamise ja edasilitsentseerimise ainuõigust Eesti Vabariigis omab ETO viimase poolt *Packaging Recovery Organisation Europe´ga* (edaspidi nimetatud *PRO EUROPE*) sõlmitud litsentsilepingu alusel

* 1. ETO märk tähendab, et seda kasutav pakendiettevõtja osaleb ETO kogumis- ja taaskasutussüsteemis ja selle finantseerimises. ETO märk kantuna pakendile tähendab, et pakendiettevõtja osaleb vastava pakendi ja sellest tekkiva pakendijäätmete ETO poolt kokku kogumise ja taaskasutamise finantseerimises.
	2. Litsentsileping annab Litsentsisaajale õiguse kasutada ETO märki üksnes Eesti Vabariigi territooriumil. *Der Grüne Punkt* märgi kasutamiseks väljaspool Eesti Vabariigi territooriumi võib Litsentsisaaja vajada nõusolekut välisriigi taaskasutusorganisatsioonilt, juhul kui see omab *Der Grüne Punkt* märgi kasutusõigust antud territooriumil.äesolengu alusel on e La sellesnd email from MWe Exhibit;
	3. Litsentsisaajal on õigus paigutada ETO märk tema poolt sisse veetud kauba või tema poolt pakendatud kauba pakendile või selle etiketile, kui selle pakendi taaskasutamisega tegeleb ETO.
	4. ETO´l on õigus ühepoolselt sätestada Litsensilepingu lisana loetelu kaupadest/toodetest või pakendimaterjalidest, mille pakenditele/etikettidele ei tohi Litsentsisaaja paigutada ETO märki. Nimetatud loetelu muutub Litsentsisaajale siduvaks alates selle ETO poolt Litsentsisaajale esitamisest. ETO märki ei tohi kanda pakenditele, mille kokkukogumist ja taaskasutamist vastavalt Kliendilepingule ei korralda ETO, samuti pakenditele, mille koostisosades olevate ohtlike ainete sisaldus ei vasta kehtivate õigusaktide nõuetele. EL praktikast lähtuvalt ei märgistata *Der Grüne Punkt* märgiga rühma- ja veopakendeid.
	5. Litsentsisaajal on õigus ETO märki kasutada ka muul viisil kui pakenditele paigutamisega, kuid seda üksnes reklaami eesmärgil teavitamaks kolmandaid isikuid asjaolust, et Litsentsisaaja osaleb ETO kogumis- ja taaskasutussüsteemis ning selle finantseerimises.
	6. Pooled kohustuvad hoidma ja tugevdama ETO märgi mainet. Litsentsisaaja kohustub ETO´t viivitamatult teavitama kõikidest ETO märgi rikkumistest kolmandate isikute poolt, mille osas Litsentsisaaja sai või oleks mõistlikult pidanud aru saama, et tegemist on ETO märgi rikkumisega. Pooled teevad sellise rikkumise ilmnemise korral koostööd rikkumise võimalikult kiireks kõrvaldamiseks.
	7. Litsentsisaaja kohustub mitte kasutama ETO märki vastuolus Litsentsilepingu tingimustega. Litsentsisaaja kohustub järgima kõiki ETO poolt antud juhiseid ja ettekirjutusi ETO märgi kasutamisel, mis ei sea Litsentsisaajale Litsentsilepinguga võrreldes täiendavaid kohustusi ega olemuslikult piira tema Litsentsilepingust tulenevaid õigusi.
	8. Litsentsisaaja kohustub ETO märki kasutama kujul ja soovitavalt värvides nagu on toodud Lepingu Lisas A. Sõnalise lisandiga tohib ETO märki kasutada üksnes ETO kirjalikul nõusolekul.
	9. Litsentsisaaja kohustub hoiduma ETO märgi kasutamisest ükskõik millisel viisil, mis võiks kahjustada ETO ja/või *Der Grüne Punkt- Duales System Deutschland* *AG* ja/või *PRO EUROPE* huve või head nime. Litsentsisaaja kohustub hoiduma mistahes tegevusest/toimingutest, mis toovad kaasa või võivad kaasa tuua ETO märgi või muu *Der Grüne Punkt – Duales System Deutchland AG´le* kuuluva märgi maine või selle eristusvõime kahjustumise või märgi väärtuse vähenemise.
	10. Litsentsisaaja kohustub mitte registreerima ETO märki või ETO märgiga sarnaseid või assotsieeruvaid või ETO märki sisaldavaid kaubamärke, etikette, kaubatähiseid või muid tähiseid või nende osasid enda nimele.

## **III LEPINGU KEHTIVUS JA ÜLESÜTLEMINE**

* 1. Litsentsileping jõustub arvates kliendilepingu jõustumisest ning kehtib määramata tähtajaga.
	2. Pooltel on õigus Leping korraliselt üles öelda, teatades sellest ette vähemalt 3 (kolm) kalendrikuud.
	3. Pooltel on õigus Litsentsileping erakorraliselt üles öelda, kui teine Pool on oluliselt rikkunud ükskõik millist Litsentsilepingust ja/või Kliendilepingust tulenevat kohustust ning ei ole rikkumist kõrvaldanud teise Poole poolt määratud mõistliku tähtaja jooksul. ETO’l on õigus Litsentsileping erakorraliselt üles öelda ilma rikkumise kõrvaldamiseks tähtaega andmata, kui Litsentsisaaja on oluliselt rikkunud Litsentsilepingu punktis II sätestatud kohustust.
	4. Litsentsileping lõpeb automaatselt hetkel, mil lõpeb Kliendileping või ETO ja *PRO EUROPE´i* vahel sõlmitud ETO märgi litsentsileping.
	5. Litsentsilepingu lõppemisest alates ei tohi Litsentsisaaja ETO märki enam kasutada, kusjuures Litsentsisaaja poolt enne Lepingu lõppemist pakenditele kantud ETO märke ei ole Litsentsisaajal kohustust kõrvaldada ning selliselt märgistatud kauba võib Litsentsisaaja müüa või muul viisil võõrandada või oma tarbeks kasutada.ETO kirjalikul nõusolekul võib Litsentsisaaja jätkata ETO märgi kasutamist ETO poolt sätestatud tähtaja jooksul.

**IV LEPINGU LISAD**

4.1. Litsentsilepingu lahutamatuks osaks on:

* + 1. Lisa A - ETO märk

Lisa A



